Educaziun

La parora educaziun vëgn dal verb latin educĕre (“trá fora”, “trá fora ci che é daite), che e meüt adöm da ē- (“da, fora da”) y dūcĕre ("condüje"). Al é ince la ipotesa che la parora vëgnes dal verb latin educare ("trá fora, trá sö").

L'educaziun é l’ativité che sostëgn le svilup y la formaziun de conoscënzes y abilités cognitives, soziales y de comportamënt de na porsona. Tres les periodes storiches á l’educaziun albü influsc da cultures desvalies.

La pröma sciënza soziala che á studié l’educaziun é stada la pedagogia, che s’á conzentré sön l’educaziun di pici. Tl tëmp él spo nasciü les sciënzes dla formaziun y dl’educaziun, che se dá ince jö cun formaziun di adulc.